text: Внимание: магнитни бури! | CredoWeb
  Внимание: магнитни бури!
  При обратното състояние - отрицателна йонизация, се чувстваме бодри, в душевен подем, тонизирани, със засилена работоспособност и със силен прилив на енергия. По тази причина в някои страни функционират камери, работещи с отрицателно йонизиран въздух, за лекуване на невротични разстройства, депресия и астенични прояви. За всекидневно приложение в бита на хората също бяха създадени йонизиращи лампи.
  Много често магнитните бури могат да причинят нарушаване на нормалния сърдечен ритъм и различни видове аритмии - екстрасистоли, пристъпни тахикардии, тахиаритмии, както и засилване на съществуващите сърдечни блокове. Това се получава, защото настъпват смущения в провеждането на електрическите импулси по нормалния им път в проводната система на сърцето.Тъй като се нарушават кръвообращението и мозъчното оросяване, по време на такива резки магнитни промени може да се появят прояви на хипотония със световъртеж, загуба на равновесие и склонност към колабиране.
  Всички тези здравословни отклонения тревожат сериозно хората и нарушават естествения им жизнен цикъл. Но приемането на каквито и да било лекарства трябва да става само след консултация със специалист.